Tärkeä oikeudellinen huomautus

|

52006PC0644

Ehdotus: neuvoston päätös yhteisön kannasta WTO:n yleisneuvoston päätökseen soveltaa väliaikaisesti avoimuusmekanismia alueellisia kauppasopimuksia varten  /* KOM/2006/0644 lopull. - ACC 2006/0212 */

	[pic] | EUROOPAN YHTEISÖJEN KOMISSIO |Bryssel 31.10.2006KOM(2006) 644 lopullinen2006/0212 (ACC)Ehdotus:NEUVOSTON PÄÄTÖSyhteisön kannasta WTO:n yleisneuvoston päätökseen soveltaa väliaikaisesti avoimuusmekanismia alueellisia kauppasopimuksia varten(komission esittämä)PERUSTELUTDohan kehitysohjelman yhteydessä käydään neuvotteluja, joiden tavoitteena on selkiyttää ja parantaa nykyisiä WTO-sääntöjä alueellisista kauppasopimuksista (RTA). Kyseiset neuvottelut, joihin yhteisö on aktiivisesti osallistunut, jakautuvat kahteen aihekokonaisuuteen: aineelliset periaatteet ja avoimuusmenettelyt.Alueellisten kauppasopimusten avoimuuden osalta yhteisön kannasta ja tavoitteista käy ilmi yhteisön tärkeinä pitämiä asioita, kuten 1) ajan tasalla pysyminen kaikkialla maailmassa alueellisia kauppasopimuksia koskevista keskeisistä kehityssuunnista, 2) mahdollisuus ennakoida ja arvioida tapoja, joilla muiden jäsenten alueelliset kauppasopimukset voivat vaikuttaa yhteisön vientiin ja investointeihin, ja 3) WTO:n toiminnan parantaminen alueellisten kauppasopimusten valvonnan ja uudelleentarkastelun alalla ja erityisesti kun on kyse kehitysmaiden välisistä laadultaan heikoista alueellisista kauppasopimuksista. Käytössä olevat alueellisia kauppasopimuksia koskevat WTO:n menettelyt ovat tähän mennessä epäonnistuneet kaikilta näiltä osin ja erityisesti kehitysmaiden välisten alueellisten kauppasopimusten tapauksessa.Alueellisten kauppasopimusten avoimuutta koskevat neuvottelut ovat sujuneet melko yksimielisesti, joten niissä on edistytty hyvin kahden viime vuoden aikana. Näin ollen kuudennessa WTO:n ministerikokouksessa (Hongkongissa joulukuussa 2005) RTA-sääntöjä käsittelevää neuvotteluryhmää kehotettiin valmistelemaan väliaikainen päätös avoimuusmekanismista alueellisia kauppasopimuksia varten 30. huhtikuuta 2006 mennessä. Neuvottelijat pääsivät 29. kesäkuuta 2006 yhteisymmärrykseen RTA-avoimuusmekanismia koskevasta luonnoksesta, joka sittemmin hyväksyttiin virallisesti sääntöjä käsittelevän neuvotteluryhmän kokouksessa 10. heinäkuuta 2006. EY puolsi mekanismia käsittelevän asiakirjan lopullista versiota. Neuvottelujen aikana kuultiin säännöllisesti 133-komiteaa, ja jäsenvaltiot ilmaisivat tukevansa kyseistä asiakirjaa.RTA-avoimuusmekanismissa on tarkoitus ottaa käyttöön kaikki alueelliset kauppasopimukset kattava yksi yhtenäinen menettely ilmoituksille ja uudelleentarkasteluille WTO:n sihteeristön laatimien tosiseikkoja koskevien raporttien pohjalta. Kuten tähänkin asti, alueellisia kauppasopimuksia käsittelevä komitea suorittaa niiden alueellisten kauppasopimusten uudelleentarkastelun, jotka kuuluvat tullitariffeja ja kauppaa koskevan yleissopimuksen (GATT-sopimus) XXIV artiklan ja palvelukaupan yleissopimuksen (GATS-sopimuksen) V artiklan soveltamisalaan. Kauppa- ja kehityskomitea suorittaa edelleen oikeuttamislausekkeen soveltamisalaan kuuluvien alueellisten kauppasopimusten uudelleentarkastelut (kehitysmaiden väliset kauppasopimukset). Jotta kuitenkin varmistetaan yhtenäiset menetelmät ja yhtenäinen kohtelu, uudelleentarkastelut suoritetaan kauppa- ja kehityskomitean erityisistunnossa, jonka sihteeristönä toimii WTO:n sihteeristössä alueellisista kauppasopimuksista vastaava yksikkö. Lisäksi luonnoksessa esitetään, että WTO:n sihteeristö antaisi avoimuusmekanismin täytäntöönpanoon liittyvää teknistä tukea kehitysmaajäsenille ja etenkin vähiten kehittyneille maille.Lopullinen sopimus vastaa siis suurelta osin EY:n pitkän aikavälin painotuksia ja tavoitteita alueellisten kauppasopimusten avoimuuden alalla. Sen avulla poistetaan valtaosin, tai jopa kokonaan, järjestelmän nykyiset tulkintaepäselvyydet ja puutteet ja samalla rajataan WTO-jäsenten hallinnollista taakkaa. Sillä myös lujitetaan WTO:n valtuuksia ja asemaa alueellisten kauppasopimusten valvojana maailmanlaajuisesti. Avoimuusmekanismia koskeva luonnos on merkittävä edistysaskel kehitysmaiden välisten alueellisten kauppasopimusten selkeyden ja avoimuuden parantamisessa. Kyseisiin sopimuksiin on sovellettu viimeksi kuluneiden 30 vuoden ajan oikeuttamislausekkeeseen perustuvaa suhteellisen rajattua ja suljettua menettelyä.Mekanismi koskee ainoastaan tapoja, joilla esimerkiksi alueellisista kauppasopimuksista ilmoitetaan ja niiden tosiseikkojen tutkinta suoritetaan WTO:ssa. Se ei millään tavoin vaikuta alueellisia kauppasopimuksia koskeviin WTO:n aineellisiin periaatteisiin tai WTO-jäsenten alueellisiin kauppasopimuksiin.WTO:n yleisneuvoston odotetaan virallisesti hyväksyvän avoimuusmekanismin väliaikaisen soveltamisen [10. lokakuuta 2006]. Avoimuusmekanismia sovelletaan välittömästi kokeilupohjalta. Jäsenten on tarkoitus tarkastella uudelleen ja tarvittaessa muuttaa väliaikaista sopimusta ja korvata se pysyvällä mekanismilla, joka hyväksytään osana Dohan kierrosta.Kun otetaan huomioon, että Dohan kehitysohjelma on tällä hetkellä keskeytyksissä, yleisneuvoston päätös avoimuusmekanismista antaisi vahvan myönteisen signaalin WTO-jäsenten jatkuvasta sitoutumisesta monenväliseen kauppajärjestelmään.2006/0212 (ACC)Ehdotus:NEUVOSTON PÄÄTÖSyhteisön kannasta WTO:n yleisneuvoston päätökseen soveltaa väliaikaisesti avoimuusmekanismia alueellisia kauppasopimuksia vartenEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan toisen alakohdan kanssa,ottaa huomioon komission ehdotuksen[1],sekä katsoo seuraavaa:1.  WTO:n jäsenet sopivat neljännessä WTO:n ministerikokouksessa (Dohassa marraskuussa 2001) käyvänsä neuvotteluja, joiden tavoitteena on muun muassa alueellisiin kauppasopimuksiin sovellettavien periaatteiden ja menettelyjen selkeyttäminen ja parantaminen.2.  Alueellisten kauppasopimusten määrä on kasvanut suuresti, ja niistä on tullut tärkeä tekijä WTO-jäsenten kauppapolitiikassa ja kehitysstrategioissa.3.  Alueellisten kauppasopimusten ja niiden vaikutusten avoimuuden lisääminen on yleisesti ottaen tärkeää ja hyödyttää kaikkia WTO-jäseniä.4.  Kuudennessa WTO:n ministerikokouksessa (Hongkongissa joulukuussa 2005) alueellisia kauppasopimuksia koskevia sääntöjä käsittelevää neuvotteluryhmää kehotettiin valmistelemaan väliaikainen päätös avoimuusmekanismista alueellisia kauppasopimuksia varten 30 päivään huhtikuuta 2006 mennessä.5.  Dohan ministerikokouksen julistuksen nojalla kyseisen julistuksen 47 kohdan mukaisesti käydyissä neuvotteluissa varhaisessa vaiheessa aikaansaatu sopimus voidaan panna täytäntöön väliaikaisesti,ON TEHNYT TÄMÄN PÄÄTÖKSEN:1 artiklaMaailman kauppajärjestön yleisneuvostossa Euroopan yhteisön kantana tämän päätöksen liitteenä olevaan alueellisia kauppasopimuksia koskevaan avoimuusmekanismiin on hyväksyä sen väliaikainen soveltaminen. Komissio esittää tämän kannan.2 artiklaTämä päätös on osoitettu kaikille jäsenvaltioille.Tehty Brysselissä […] päivänä […] kuuta […].Neuvoston puolestaPuheenjohtaja[…]AVOIMUUSMEKANISMI ALUEELLISIA KAUPPASOPIMUKSIA VARTENYleisneuvosto, jokaottaa huomioon Maailman kauppajärjestön perustamisesta tehdyn Marrakeshin sopimuksen (jäljempänä ’WTO-sopimus’) IX artiklan 1 kohdan,huolehtii ministerikokouksen istuntojen välisenä aikana sen tehtävistä WTO-sopimuksen IV artiklan 2 kohdan nojalla,toteaa , että keskinäiseen etuuskohteluun perustuvien kauppasopimusten (’alueelliset kauppasopimukset’) määrä on kasvanut suuresti, ja niistä on tullut tärkeä tekijä jäsenten kauppapolitiikassa ja kehitysstrategioissa,on vakuuttunut , että alueellisten kauppasopimusten ja niiden vaikutusten avoimuuden ja niiden tuntemuksen lisääminen on yleisesti ottaen tärkeää ja hyödyttää kaikkia jäseniä,ottaa huomioon myös GATT 1994 -sopimuksen XXIV artiklan, sopimuksen tariffeja ja kauppaa koskevan yleissopimuksen 1994 XXIV artiklan tulkinnasta (’GATT-sopimus’), GATS-sopimuksen V artiklan sekä vuonna 1979 tehdyn päätöksen erityis- ja suosituimmuuskohtelusta, vastavuoroisuudesta ja kehitysmaiden täydellisemmästä osallistumisesta (’valtuuttamislauseke’) avoimuutta koskevat määräykset,tunnustaa kehitysmaajäsenten voimavara- ja tekniset rajoitteet,muistuttaa , että Dohan ministerijulistuksen[2] nojalla kyseisen julistuksen 47 kohdan mukaisesti käydyissä neuvotteluissa varhaisessa vaiheessa aikaansaatu sopimus voidaan panna täytäntöön väliaikaisesti,päättää seuraavaa:A. Varhainen julkistaminen6.  Rajoittamatta GATT 1994 -sopimuksen XXIV artiklan, GATS-sopimuksen V artiklan tai valtuuttamislausekkeen nojalla edellytetyn ilmoituksen sisältöä ja ilmoittamisajankohtaa tai vaikuttamatta millään tavoin jäsenten oikeuksiin ja velvollisuuksiin WTO-sopimusten nojalla(a) Alueellisen kauppasopimuksen tekemiseen tähtääviin uusiin neuvotteluihin osallistuvien jäsenten on pyrittävä tiedottamaan asiasta WTO:lle.(b) Vastikään allekirjoitetun alueellisen kauppasopimuksen sopimuspuolina olevien jäsenten on toimitettava WTO:lle alueellista kauppasopimusta koskevat tiedot, mukaan luettuina sen virallinen nimi, soveltamisala ja allekirjoituspäivä, mahdollinen ennakoitu aikataulu sen voimaantulolle tai väliaikaiselle soveltamiselle, asianomaiset yhteystahot ja/tai www-osoitteet sekä kaikki muut olennaiset tiedot, joiden levittämistä ei ole rajoitettu, heti ja sikäli kun nämä tiedot ovat julkisesti saatavilla.7.  Edellä olevassa 1 kohdassa tarkoitetut tiedot on toimitettava WTO:n sihteeristölle, joka julkaisee ne WTO:n www-sivustolla ja esittää jäsenille määräajoin koosteen saaduista tiedoista.B. Ilmoitus8.  Alueellisen kauppasopimuksen sopimuspuolina olevien jäsenten on annettava asiaa koskeva vaadittu ilmoitus mahdollisimman pian. Yleensä ilmoittaminen on tehtävä välittömästi sopimuspuolten ratifioitua alueellisen kauppasopimuksen tai jonkin sopimuspuolen päätettyä sopimuksen asianomaisten osien soveltamisesta ja ennen suosituimmuuskohtelun soveltamista sopimuspuolten välillä.9.  Alueellisesta kauppasopimuksestaan ilmoittaessaan sopimuspuolten on täsmennettävä, minkä WTO-sopimusten määräyksen/määräysten nojalla siitä ilmoitetaan. Niiden on myös toimitettava alueellisen kauppasopimuksen teksti kokonaisuudessaan (tai ne osat, joita ne ovat päättäneet soveltaa) sekä mahdolliset asiaan liittyvät suunnitelmat, liitteet ja pöytäkirjat jollakin WTO:n virallisella kielellä; ne on lisäksi toimitettava sähköisesti hyödynnettävässä muodossa, jos tällainen on käytettävissä. Lisäksi on toimitettava asiaan liittyvien virallisten Internet-linkkien viitetiedot.C. Menettelyt avoimuuden lisäämiseksi10.  Ilmoittamisen jälkeen ja vaikuttamatta jäsenten oikeuksiin ja velvollisuuksiin niiden WTO-sopimusten nojalla, joiden nojalla alueellisesta kauppasopimuksesta ilmoitettiin, jäsenet tarkastelevat alueellista kauppasopimusta jäljempänä 6–13 kohdassa vahvistettavien menettelyjen nojalla.11.  Tavallisesti jäsenet saavat ilmoitetun alueellisen kauppasopimuksen tarkastelun päätökseen vuoden kuluessa ilmoituspäivästä. Kuultuaan sopimuspuolia ilmoituksen antamisajankohtana WTO:n sihteeristö laatii tarkan aikataulun alueellisen kauppasopimuksen tarkastelulle.12.  Auttaakseen jäseniä ilmoitetun alueellisen kauppasopimuksen tarkastelussa(a) sopimuspuolten on annettava WTO:n sihteeristön käyttöön liitteessä täsmennetyt tiedot, jos mahdollista sähköisesti hyödynnettävässä muodossa, ja(b) WTO:n sihteeristö laatii omalla vastuullaan ja sopimuspuolia täysimääräisesti kuullen esityksen alueelliseen kauppasopimukseen liittyvistä tosiseikoista.13.  Edellä 7 kohdan a alakohdassa tarkoitetut tiedot on asetettava saataville mahdollisimman pian. Tavallisesti tiedot on toimitettava kymmenen viikon kuluessa – tai 20 viikon kuluessa, kun on kyse yksinomaan kehitysmaita koskevista alueellisista kauppasopimuksista – siitä päivästä, jona sopimuksesta ilmoitettiin.14.  Edellä 7 kohdan b alakohdassa tarkoitetun tosiseikkoja koskevan esityksen on ensisijaisesti perustuttava sopimuspuolten toimittamiin tietoihin; tarvittaessa WTO:n sihteeristö voi lisäksi käyttää muista lähteistä peräisin olevia tietoja ottaen huomioon sopimuspuolten näkemykset tietojen paikkansapitävyyden edistämiseksi. Tosiseikkoja koskevaa esitystä laatiessaan WTO:n sihteeristö pidättäytyy esittämästä arvovarauksia.15.  WTO:n sihteeristön tosiseikkoja koskevaa esitystä ei voida käyttää riitojenratkaisumenettelyiden perustana tai uusien oikeuksien ja velvoitteiden luomiseen jäsenille.16.  Yleensä kunkin ilmoitetun alueellisen kauppasopimuksen tarkasteluun käytetään yksi virallinen kokous; muu mahdollinen tiedonvaihto tapahtuu kirjallisesti.17.  WTO:n sihteeristön tosiseikkoja koskeva esitys sekä sopimuspuolten mahdollisesti toimittamat lisätiedot on laitettava levitykseen kaikilla WTO:n virallisilla kielillä viimeistään kahdeksan viikkoa ennen sitä kokousta, jossa on tarkoitus tarkastella kyseistä alueellista kauppasopimusta. Tarkasteltavana olevaa alueellista kauppasopimusta käsittelevät jäsenten kirjalliset kysymykset tai kommentit on WTO:n sihteeristön välityksellä toimitettava sopimuspuolille vähintään neljä viikkoa ennen vastaavaa kokousta; ne on jaettava yhdessä saatujen vastausten kanssa kaikille jäsenille vähintään kolme työpäivää ennen vastaavaa kokousta.18.  Kaikki toimitettu kirjallinen aineisto sekä ilmoitetun sopimuksen tarkasteluun käytetyn kokouksen pöytäkirja on viipymättä laitettava levitykseen kaikilla WTO:n virallisilla kielillä ja asetettava saataville WTO:n www-sivustolle.D. Myöhemmät ilmoitukset ja raportointi19.  Alueellisen kauppasopimuksen täytäntöönpanoon tai jo täytääntöönpannun alueellisen kauppasopimuksen toimintaan vaikuttavista muutoksista on annettava asiaa koskeva vaadittu ilmoitus mahdollisimman pian muutosten toteutumisen jälkeen. Ilmoitettaviin muutoksiin kuuluvat muun muassa muutokset sopimuspuolten välisessä suosituimmuuskohtelussa ja alueellisen kauppasopimuksen säännöissä. Sopimuspuolten on esitettävä yhteenveto tehdyistä muutoksista sekä mahdolliset asiaan liittyvät suunnitelmat, liitteet ja pöytäkirjat jollakin WTO:n virallisella kielellä ja sähköisesti hyödynnettävässä muodossa, jos tällainen on käytettävissä.[3]20.  Alueellisen kauppasopimuksen täytäntöönpanokauden lopulla sopimuspuolten on toimitettava WTO:lle lyhyt kirjallinen raportti alun perin ilmoitettujen alueellisen kauppasopimuksen vapauttamissitoumusten toteutumisesta.21.  Asianomainen WTO:n elin tarjoaa pyynnöstä riittävän tilaisuuden näkemysten vaihtoon 14 ja 15 kohdan nojalla toimitetuista tiedoista.22.  Edellä olevien 14 ja 15 kohdan mukaisesti toimitetut tiedot on viipymättä asetettava saataville WTO:n www-sivustolle, ja WTO:n sihteeristö levittää jäsenille määräajoin koosteen tiedoista.E. Elimet, joille mekanismin toteuttaminen on uskottu23.  Alueellisten kauppasopimusten komitealle sekä kauppa- ja kehityskomitealle annetaan tehtäväksi toteuttaa tämä avoimuusmekanismi.[4] Alueellisten kauppasopimusten komitea vastaa GATT 1994 -sopimuksen XXIV artiklan ja GATS-sopimuksen V artiklan soveltamisalaan kuuluvista alueellisista kauppasopimuksista ja kauppa- ja kehityskomitea vastaa valtuuttamislausekkeen 2 kohdan c alakohdan soveltamisalaan kuuluvista alueellisista kauppasopimuksista. Tämän mekanismin nojalla luotujen tehtävien hoitamiseksi kauppa- ja kehityskomitea kutsuu koolle erityisistunnon.F. Te kninen tuki kehitysmaille24.  WTO:n sihteeristö tarjoaa pyynnöstä teknistä tukea kehitysmaajäsenille ja erityisesti vähiten kehittyneille kehitysmaille avoimuusmekanismin toteuttamisessa; tämä koskee erityisesti – muttei yksinomaan – WTO:n sihteeristölle toimitettavien alueellisiin kauppasopimuksiin liittyvien tietojen ja muiden tietojen laadintaa.G. Muut määräykset25.  Jokainen jäsen voi milloin tahansa saattaa asianomaisen WTO:n elimen tietoisuuteen mitä tahansa alueellista kauppasopimusta koskevat tiedot, jotka sen mielestä olisi pitänyt toimittaa jäsenille avoimuusmekanismin puitteissa.26.  WTO:n sihteeristö luo yksittäisiä alueellisia kauppasopimuksia koskevan päivitetyn sähköisen tietokannan ja pitää sitä yllä. Tämän tietokannan on sisällettävä olennaista tullitariffeihin ja kauppaan liittyvää tietoa ja annettava pääsy kaikkeen WTO:ssa saatavilla olevaan julkistettuihin tai ilmoitettuihin alueellisiin kauppasopimuksiin liittyvään kirjalliseen aineistoon. Alueellisia kauppasopimuksia koskeva tietokanta olisi rakennettava siten, että yleisö voi käyttää sitä helposti.H. Avoimuusmekanismin väliaikainen soveltaminen27.  Tätä päätöstä sovelletaan väliaikaisesti kaikkiin alueellisiin kauppasopimuksiin. Sellaisten alueellisten kauppasopimusten osalta, jotka on jo ilmoitettu asianomaisten WTO:n avoimuutta koskevien määräysten nojalla ja jotka ovat voimassa, päätöstä sovelletaan seuraavasti:(a) Alueellisiin kauppasopimuksiin, joista GATTin neuvosto on hyväksynyt työryhmän raportin, ja GATTille valtuuttamislausekkeen nojalla ilmoitettuihin alueellisiin kauppasopimuksiin sovelletaan edellä D–G jaksossa esitettyjä menettelyjä.(b) Alueellisiin kauppasopimuksiin, joista alueellisten kauppasopimusten komitea on saanut päätökseen ”tosiseikkojen tutkinnan” ennen tämän päätöksen tekemistä, ja niihin, joista ”tosiseikkojen tutkinta” tullaan saamaan päätökseen 31 päivään joulukuuta 2006 mennessä, sekä alueellisiin kauppasopimuksiin, joista on ilmoitettu WTO:lle valtuuttamislausekkeen nojalla, sovelletaan edellä D–G jaksossa esitettyjä menettelyjä. WTO:n sihteeristö laatii lisäksi kaikista näistä alueellisista kauppasopimuksista tosiseikkoja koskevan tiivistelmän, jossa esitellään sopimuksen ominaispiirteet.(c) Jokaiseen alueelliseen kauppasopimukseen, josta on ilmoitettu ennen tämän päätöksen tekemistä ja jota ei ole mainittu edellä olevissa a ja b alakohdassa, sovelletaan edellä C–G jaksossa esitettyjä menettelyjä.I. Mekanismin uudelleenarviointi28.  Jäsenet tarkastelevat ja tarvittaessa muuttavat tätä päätöstä sen väliaikaisesta toiminnasta saadun kokemuksen perusteella ja korvaavat sen pysyvällä mekanismilla, joka hyväksytään osana neuvottelukierroksen yleisiä tuloksia Dohan julistuksen 47 kohdan mukaisesti. Lisäksi jäsenet tarkastelevat tämän mekanismin ja alueellisiin kauppasopimuksiin liittyvien asianomaisten WTO:n määräysten oikeudellista suhdetta.LIITEAlueellisten kauppasopimusten sopimuspuolten hoitama tietojen toimittaminen29.  Alueellisten kauppasopimusten sopimuspuolten ei edellytetä asettavan saataville jäljempänä vaadittuja tietoja, jos vastaavat tiedot on jo toimitettu integroituun tietokantaan[5] tai muuten toimitettu sihteeristölle sopivassa muodossa[6].30.  Tavaroita koskevien alueellisen kauppasopimuksen näkökohtien osalta sopimuspuolten on toimitettava seuraavat tiedot tullinimikkeen tasolla:[7](a) Sopimuksen mukaiset tariffimyönnytykset:(i) täydellinen luettelo kunkin sopimuspuolen etuustulleista, joita sovelletaan sopimuksen voimaantulovuonna, sekä(ii) täydellinen luettelo kunkin sopimuspuolen siirtymäkaudella sovellettavista etuustulleista, jos sopimus pannaan täytäntöön vaiheittain.(b) MFN-tulli:(i) täydellinen tariffiluettelo kunkin alueellisen kauppasopimuksen sopimuspuolen MFN-tulleista, joita sovelletaan sopimuksen voimaantulovuonna[8], sekä(ii) täydellinen tariffiluettelo kunkin alueellisen kauppasopimuksen sopimuspuolen MFN-tulleista, joita sovellettiin sopimuksen voimaantulovuotta edeltävänä vuonna.(c) Tarvittaessa muita tietoja (esim. etuusmarginaalit, tariffikiintiöt, kausirajoitukset, erityiset suojalausekkeet ja, jos saatavilla, muita kuin arvotulleja vastaavat arvotullit).(d) Tuotekohtaiset preferenssialkuperäsäännöt, siten kuin ne määritellään sopimuksessa.(e) Tuontitilastot niiltä kolmelta ilmoitusta edeltävältä viimeisimmältä vuodelta, joilta ne ovat saatavissa:(i) kunkin sopimuspuolen tuonnin arvo kustakin muusta sopimuspuolesta ja(ii) kunkin sopimuspuolen tuonnin arvo muualta maailmasta alkuperämaan mukaan jaoteltuna.31.  Palveluja koskevien alueellisen kauppasopimuksen näkökohtien osalta sopimuspuolten on toimitettava seuraavat tiedot, jos ne ovat saatavilla, kolmelta ilmoitusta edeltävältä viimeisimmältä vuodelta: kauppatase- tai maksutasetilastot (palvelusektorin/alasektorin ja kumppanin mukaan), bruttokansantuotetiedot tai tuotantotilastot (palvelusektorin/alasektorin mukaan) sekä olennaiset tilastot suorista ulkomaisista investoinneista ja luonnollisten henkilöiden liikkumisesta (maittain ja, jos mahdollista, palvelusektoreittain/alasektoreittain).32.  Niiden alueellisten kauppasopimusten osalta, joissa on mukana ainoastaan kehitysmaita ja etenkin vähiten kehittyneitä kehitysmaita, edellä esitetyissä tietovaatimuksissa otetaan huomioon sopimuksen sopimuspuolten tekniset rajoitteet.[1] EUVL C […], […], s. […].[2] WT/MIN(01)/DEC/1.[3] Jäsenvaltiot voivat ilmoituksessaan viitata sopimuksiin liittyviin virallisiin Internet-linkkeihin; näillä sivuilla asiaan liittyviin tietoihin voi tutustua kokonaisuudessaan jollakin WTO:n virallisella kielellä.[4] Pääjohtajaa pyydetään varmistamaan, että WTO:n sihteeristö valmistelee erityyppisiin alueellisiin kauppasopimuksiin liittyvät tosiseikkoja koskevat esitykset johdonmukaisesti ottaen huomioon eri jäsenten esittämissä tiedoissa ilmenevät eroavaisuudet.[5] Alueellisen kauppasopimuksen ilmoittamisen yhteydessä toimitetut kauppaa ja tullitariffeja koskevat tiedot voidaan myöhemmin sisällyttää integroituun tietokantaan edellyttäen, että niiden keskeiset piirteet ovat asianmukaiset. Ks. tältä osin asiakirja G/MA/IDB/W/6 (päivätty 15.6.2000) ”Guidelines for Supplying PC IDB Submissions” ja asiakirjat G/MA/115 (päivätty 17.6.2002) ja G/MA/115/Add.5 (päivätty 13.1.2005) ”WTO Policy regarding the dissemination of IDB data”.[6] Tiedot voidaan toimittaa PC-tietokantana, taulukkona tai text-delimited -muodossa; tekstinkäsittelymuotoa olisi mahdollisuuksien mukaan vältettävä.[7] Viittausten ”tullinimiketasoon” on käsitettävä tarkoittavan kansallisen tullinimikkeistön yksityiskohtaista jaottelua (esimerkiksi 8- tai 10-numeroiset tai useampinumeroiset HS-koodit). On olennaisen tärkeää, että kaikissa toimitetuissa tietoelementeissä käytetään samaa kansallista tullinimikkeistöä tai ne liittyvät vastaaviin muuntotaulukkoihin.[8] Kun on kyse tulliliitosta, MFN-tullia varten sovellettu yhteinen ulkotulli.


				|

		52012PC0406

			Ehdotus NEUVOSTON PÄÄTÖS osoitettu Espanjalle rahoitusvakauden vahvistamiseksi toteutettavista erityisistä toimenpiteistä /* COM/2012/0406 final - 2012/0198 (NLE) */

			   	PERUSTELUT
EHDOTUKSEN TAUSTA
Espanjan rahoitusmarkkinoihin on viime aikoina
kohdistunut kasvavia paineita. Markkinoiden epävarmuus on keskittynyt
pankkialan tilanteeseen, joka on heikentynyt kiinteistö- ja
rakennusmarkkinakuplan puhjettua ja tätä seuranneen taloudellisen taantuman
vuoksi. Tämän seurauksena monille Espanjan pankeille on kertynyt suuri määrä
ongelmallisia omaisuuseriä, jotka herättävät epäilyksiä joidenkin näiden
pankkien elinkelpoisuudesta.
Euroryhmä sai 9. kesäkuuta tiedon siitä, että
Espanjan viranomaiset aikovat hakea rahoitustukea vahvistaakseen pankkialansa
pääomapohjaa. Euroryhmä ilmoitti olevansa halukas vastaamaan tähän pyyntöön
myöntävästi ja sitoutui myöntämään Espanjalle rahoitustukea, joka kattaa
arvioidut pääomavaatimukset ja tarjoaa lisäturvamarginaalin. Rahoitustuen
arvioitu kokonaismäärä on 100 miljardia euroa.
Espanjan hallitus pyysi 25. kesäkuuta 2012
ulkopuolista rahoitustukea, joka liittyy Espanjan pankkialalla käynnissä
olevaan rakenneuudistus- ja pääomitusprosessiin. Virallinen pyyntö toimitettiin
sen jälkeen, kun pankkien taseita koskevan riippumattoman arvioinnin
ensimmäisen vaiheen tulokset oli julkaistu 21. kesäkuuta 2012. Rahoitustukea
haetaan rahoituslaitosten pääomapohjan vahvistamiseksi myönnettävää rahoitustukea
koskevin Euroopan rahoitusvakausvälineen (ERVV) ehdoin.
Tämän pyynnön seurauksena Euroopan komissio
toteutti yhdessä EKP:n, Euroopan pankkiviranomaisen (EPV) ja IMF:n kanssa
riippumattoman arvioinnin Espanjan tukihakemuksen hyväksyttävyydestä. Arvioinnissa
päädyttiin siihen, että Espanja täyttää hyväksymisehdot.
Euroalueen huippukokouksessa 29. kesäkuuta
2012 kokoontuneet valtioiden ja hallitusten päämiehet korostivat, että
rahoitustuki siirretään myöhemmin Euroopan vakausmekanismille (EVM), kunhan kyseinen
mekanismi on täysin toimintakykyinen, ilman etuoikeusasemaa. Kun euroalueen
pankkeja, EKP mukaan luettuna, koskeva yhteinen valvontamekanismi on saatu
perustettua, EVM:n voisi olla mahdollista vahvistaa pankkien pääomapohjaa
suoraan uuden välineen avulla.
2012/0198 (NLE)
Ehdotus
NEUVOSTON PÄÄTÖS
osoitettu Espanjalle rahoitusvakauden
vahvistamiseksi toteutettavista erityisistä toimenpiteistä
EUROOPAN UNIONIN NEUVOSTO, joka
ottaa huomioon Euroopan unionin toiminnasta
tehdyn sopimuksen (SEUT) ja erityisesti sen 136 artiklan 1 kohdan a alakohdan
sen 126 artiklan 6 kohdassa määrätyn menettelyn mukaisesti,
ottaa huomioon Euroopan komission ehdotuksen,
sekä katsoo seuraavaa:
(1)       SEUT-sopimuksen 136 artiklan
1 kohdan a alakohdassa määrätään mahdollisuudesta toteuttaa toimenpiteitä,
jotka koskevat niitä jäsenvaltioita, joiden rahayksikkö on euro, ja joilla
tehostetaan näiden jäsenvaltioiden talousarvioita koskevan kurinalaisuuden
yhteensovittamista ja sen valvontaa.
(2)       Edullisen ulkoisen
rahoituksen yltäkylläinen saatavuus ruokki 2000-luvulla Espanjan lainavetoista
kotimaista kysyntää ja varallisuushintojen voimakasta kohoamista, joka
keskittyi erityisesti kiinteistöalalle. Kiinteistö- ja rakennuskuplan
puhkeaminen ja tätä seurannut taloudellinen taantuma on heikentänyt Espanjan
pankkialaa. Tämän seurauksena Espanjan pankit ovat muutamia suuria ja
kansainvälisiä monialaisia rahoituslaitoksia lukuun ottamatta menettäneet
suurelta osin mahdollisuutensa saada kohtuuhintaista tukkumarkkinarahoitusta,
minkä vuoksi ne ovat tulleet erittäin riippuvaisiksi eurojärjestelmän
jälleenrahoituksesta. Vakuuksien saatavuutta koskevat luokituksen alenemiset
ovat lisäksi vakavasti rajoittaneet niiden lainanottokapasiteettia.
(3)       Viime vuosien aikana koettu
talouden mittava supistuminen, joka vaikuttaa työllisyyteen ja työttömyyteen
hyvin kielteisellä tavalla, on merkittävästi heikentänyt Espanjan julkisen
talouden rahoitusasemaa. Komission yksiköiden kevään 2012 tarkistetussa
talousennusteessa julkisen talouden alijäämän ennakoidaan olevan 6,3 prosenttia
suhteessa BKT:hen vuonna 2012. Vuoden 2012 vakausohjelmassa ja vuoden 2012
talousarviolakiesityksessä alijäämän oli arvioitu olevan 5,3 prosenttia
suhteessa BKT:hen. Julkinen bruttovelka kasvoi 68,5 prosenttiin suhteessa
BKT:hen vuonna 2011, ja komission yksiköiden kevään 2012 tarkistetun
talousennusteen mukaan sen odotetaan nousevan 80,9 prosenttiin suhteessa
BKT:hen vuonna 2012 ja 86,8 prosenttiin vuonna 2013 olettaen, että politiikka
säilyy ennallaan. Julkinen bruttovelka ylittää näin ollen perussopimuksen
viitearvon kaikkina vuosina. Makrotalouden skenaarioon ja julkisen talouden
tavoitteisiin liittyvät riskit sekä rahoitusalan uudet pelastustoimenpiteet
saattavat edelleen kasvattaa julkista velkaa. Tämän kehityksen vuoksi neuvosto
antoi 10 päivänä heinäkuuta 2012 Espanjalle SEUT-sopimuksen 126 artiklan 7
kohdan mukaisesti suosituksen nykyisen liiallisen alijäämän tilanteen
lopettamiseksi viimeistään vuonna 2014.
(4)       Espanjan viranomaiset ovat
toteuttaneet monia merkittäviä toimenpiteitä korjatakseen pankkialan ongelmat.
Tällaisia toimenpiteitä ovat olleet pankkien taseiden tervehdyttäminen,
vähimmäispääomavaatimusten korottaminen, säästöpankkialan rakenneuudistus sekä
kiinteistökehitystoimintaan liittyviä lainoja ja takavarikoituja omaisuuseriä
koskevien varaustarpeiden merkittävä korottaminen. Nämä toimenpiteet eivät ole
kuitenkaan riittäneet lieventämään markkinapainetta.
(5)       Helmikuussa 2011 Espanjan
viranomaiset korottivat vähimmäispääomasuhdetta koskevan vaatimuksen (peruspääoman)
8 prosenttiin pankkien riskipainotetuista omaisuuseristä ja antoivat pankeille
syyskuuhun 2011 asti aikaa tämän uuden vaatimuksen täyttämiseen. Niiden
pankkien osalta, jotka ovat riippuvaisempia tukkurahoituksesta ja pääsevät
markkinoille vain rajoitetusti, vähimmäispääomasuhde korotettiin 10
prosenttiin. Helmi- ja toukokuussa 2012 annetuissa uusissa säädöksissä pankkeja
vaadittiin kokoamaan suurempia varauksia ja pääomapuskureita sellaisten
tappioiden varalle, joita saattaa aiheutua rakennus- ja kiinteistöalan
heikkolaatuisiin omaisuuseriin liittyvistä järjestetyistä ja järjestämättömistä
lainoista. Näiden uusien varaustarpeiden kokonaismäärän arvioitiin olevan noin
84 miljardia euroa.
(6)       Huhtikuussa 2012 Espanjan
valtion bruttorahoitusosuus (lukuun ottamatta joukkovelkakirjojen
liikkeeseenlaskuun liittyviä takauksia) oli yhteensä noin 34 miljardia euroa
(3,2 prosenttia suhteessa BKT:hen). Pääomatukea annettiin Espanjan
pankkijärjestelmän hallittua rakenneuudistusta varten perustetusta rahastosta
(Fondo de Reestructuración Ordenada Bancaria, FROB), johon oli osoitettu 15
miljardia euroa, josta 9 miljardia euroa oli jo maksettu. Lisäksi valtio on
myöntänyt pankkien liikkeeseen laskemille etuoikeutetuille joukkovelkakirjoille
takauksia noin 86 miljardin euron edestä (tästä kokonaismäärästä voimassa
olevia takauksia on noin 58 miljardia euroa). Vaikka FROB:llä oli edelleen
jäljellä noin 27 miljardin euron rahoituskapasiteetti (huhtikuussa 2012),
saatavilla oleva kotimainen julkisen sektorin tuki ei riitä tarjoamaan
riittävän laajaa tukipohjaa koko pankkialaa koskevan järjestelmän
tervehdyttämiseksi.
(7)       Pankkialan pääomapohjan
lisävahvistamisen tarpeeseen liittyvät epävarmuudet ovat osaltaan lisänneet
Espanjan valtion joukkovelkakirjoihin kohdistuvia markkinapaineita. Valtion
joukkovelkakirjojen tuotot ovat vuoden 2012 kesäkuun lopussa ja heinäkuun
alussa nousset selvästi yli 500 peruspisteen tasoille, mikä on lisännyt
Espanjan valtion rahoituskustannuksia. Korkorasituksen kasvu vaikeuttaa
Espanjan julkisen talouden vakauttamiseen ja liiallisen alijäämään korjaamiseen
liittyvää haastetta. Pankkialan perusteellinen rakenneuudistus ja pääomitus on
tästä syystä tärkeä osa julkiseen talouteen kohdistuvien paineiden
vähentämistä.
(8)       Espanjan viranomaiset pyysivät
25 päivänä kesäkuuta 2012 virallisesti rahoitustukea, joka liittyy Espanjan
pankkialalla käynnissä olevaan rakenneuudistus- ja pääomitusprosessiin.
Rahoitustukea haetaan rahoituslaitosten pääomapohjan vahvistamiseksi
myönnettävää rahoitustukea koskevin Euroopan rahoitusvakausvälineen (ERVV)
ehdoin. Myönnettävään tukeen sovelletaan erityisiä finanssialaa koskevia
ehtoja. Kyseisten ehtojen olisi oltava täysin yhdenmukaisia EU:n
perussopimusten mukaisesti toteutettujen koordinointitoimenpiteiden, erityisesti
tämän päätöksen sisältämien toimenpiteiden kanssa.
(9)       Espanjan pankkialan pitkän
aikavälin kestävyyden vahvistaminen on ratkaisevan tärkeää, jotta Espanjan
rahoitusvakaus voitaisiin säilyttää ja rajoittaa rahoitusmarkkinoiden paineiden
leviämistä muihin euroalueen talouksiin. Tällä tavoin voidaan välttää myös
kielteiset vaikutukset talouden sekä talous- ja rahaliiton moitteettomaan
toimintaan. Näiden ongelmien korjaamiseksi tähän mennessä toteutetut
toimenpiteet eivät ole olleet täysin riittäviä. Tästä syystä on tarpeen
toteuttaa lisätoimenpiteitä liiallista alijäämää koskevan menettelyn mukaisten
Espanjalle asetettujen velvoitteiden lisäksi sekä niiden eurooppalaisen
ohjausjakson yhteydessä annettujen suositusten ohella, jotka koskevat
makrotalouden epätasapainon korjaamista. Espanjan olisi erityisesti pantava
täytäntöön erityisiä lisätoimenpiteitä, joilla voidaan puuttua tehokkaasti
heikkolaatuisiin omaisuuseriin, palauttaa markkinalähtöinen rahoitus, vähentää
pankkien riippuvuutta keskuspankin tarjoamasta maksuvalmiustuesta ja parantaa
riskien määrittämiseen ja kriisinhallintaan käytettyjä mekanismeja.
(10)     Osana kokonaisstrategiaa on
erittäin tärkeää pystyä puuttumaan tehokkaasti heikkolaatuisiin omaisuuseriin
edellyttämällä, että tuettujen pankkien ongelmalliset omaisuuserät erotetaan
selvästi pankkien taseista. Tätä vaatimusta olisi sovellettava erityisesti
kiinteistökehitystoimintaan liittyviin lainoihin ja takavarikoituihin
omaisuuseriin. Tällainen erottaminen poistaisi kaikki jäljellä olevat epäilyt pankkien
taseiden laadusta ja antaisi pankeille paremmat mahdollisuudet hoitaa
rahoituksen välittäjän tehtäviään.
(11)     Tällä tavoin toteutettu
pankkien taseiden avoimuuden parantaminen voi myös helpottaa niiden riskien
hallittua pienentämistä, joita pankeilla on kiinteistöalalla, palauttaa
markkinalähtöisen rahoituksen ja vähentää pankkien riippuvuutta keskuspankin
tarjoamasta maksuvalmiustuesta.
(12)     Terveiden puitteiden luominen
Espanjan pankkialalle edellyttää, että riskien määrittämiseen ja kriisinhallintaan
käytettyjä mekanismeja parannetaan. Tehokkaan strategian olisi sisällettävä
muutoksia, joiden tavoitteena on vahvistaa sääntely- ja valvontakehystä ottaen
huomioon rahoituskriisistä saadut kokemukset. Myös yritysjohdon valvontaa olisi
parannettava kansainvälisten parhaiden menettelytapojen mukaisesti,
ON HYVÄKSYNYT TÄMÄN PÄÄTÖKSEN:
1 artikla
1.           Espanjan on vahvistettava
pankkialan pääomapohjaa riittävästi ja saneerattava pankkijärjestelmänsä
perusteellisesti. Tähän liittyen Espanjan on laadittava koordinoidusti Euroopan
komission kanssa ja EKP:tä kuullen Espanjan pankkien tulevaa rakennetta,
toimintaa ja luottokelpoisuutta koskeva strategia, jossa täsmennetään, millä
tavoin niiden toiminta ilman myöhempää valtion tukea varmistetaan.
2.           Tämän strategian keskeisiä
osia ovat Espanjan pankkialan heikkojen osien uudistaminen sekä pankkialan
sääntely- ja valvontajärjestelmien vahvistaminen.
3.           Espanjan pankkialan heikkojen
osien uudistaminen sisältää seuraavat kolme osaa:
a)      kunkin pankin pääomatarpeiden määrittäminen
toteuttamalla pankkialalla perusteellinen omaisuuserien laatua koskeva
tarkastelu ja kyseiseen tarkasteluun perustuva pankkikohtainen stressitesti;
b)      heikkojen pankkien pääomapohjan
vahvistaminen, uudelleenjärjestely ja/tai hallittu kriisinratkaisu
stressitestissä määriteltyjen mahdollisten pääoma-alijäämien
korjaamissuunnitelmien perusteella;
c)      niiden pankkien omaisuuserien erottelu,
jotka saavat pääomapohjan vahvistamistoimiinsa julkista tukea, ja arvoltaan
alentuneiden omaisuuserien siirtäminen ulkopuoliselle omaisuudenhoitoyhtiölle.
4.           Varmistaakseen, että
pankkialalle saadaan luotua terveet puitteet, Espanjan on myös vahvistettava
sääntely- ja valvontajärjestelmiä ja tehostettava hallintoa. Strategian on
sisällettävä muun muassa seuraavat toimenpiteet:
a)      Espanjan luottolaitosten edellytetään
nostavan rajoituksettomien ensisijaisten omien varojen osuutensa vähintään 9
prosenttiin;
b)      Espanjan luottolaitosten edellytetään
soveltavan 1 päivästä tammikuuta 2013 alkaen vakavaraisuusasetuksessa käyttöön
otettua pääoman määritelmää;
c)      luottotappiovarauksia koskeva
lainsäädäntökehys on arvioitava uudelleen. Espanjan viranomaisten on
rahoituskriisistä saatujen kokemusten pohjalta tehtävä ehdotuksia
luottotappiovarauksia koskevan pysyvän järjestelmän uudistamiseksi ottaen
huomioon viime kuukausien aikana käyttöön otetut väliaikaiset toimenpiteet sekä
EU:n tilinpäätössäännöstö;
d)      Espanjan keskuspankin (Banco de España)
toiminnallista riippumattomuutta on vahvistettava; pankkialaan liittyvien seuraamusten
määräämistä ja lupien myöntämistä koskevat talousministeriön valtuudet
siirretään keskuspankille;
e)      keskuspankin valvontamenettelyjä
parannetaan entisestään sisäisen tarkastuksen perusteella;
f)       rahoituksen turvaverkkona toimivien
elinten (FROB ja FGD) hallintojärjestelyjä tarkistetaan mahdollisten
eturistiriitojen välttämiseksi;
g)      säästöpankkialan ja säästöpankkien
omistamien pankkien hallintoa koskevia sääntöjä vahvistetaan;
h)      kuluttajansuojaa ja
arvopaperilainsäädäntöä sekä niiden noudattamista koskevaa viranomaisvalvontaa
vahvistetaan.
2 artikla
Tämä päätös on osoitettu Espanjalle.
3 artikla
Tämä päätös julkaistaan Euroopan unionin
virallisessa lehdessä.
Tehty Brysselissä
                                                                       Neuvoston
puolesta
                                                                       Puheenjohtaja